Seri kaya (jem)

Seri kaya () atau juga dipanggil sekaya atau hanya kaya (), merujuk kepada sejenis sapuan manisan yang dimakan bersama roti. Ia diperbuat daripada campuran santan, gula dan telur. Seri kaya terkenal di Asia Tenggara, khususnya di Indonesia, Malaysia dan Singapura. Perkataan kaya dalam bahasa Melayu itu sendiri membawa kepada tekstur jem yang pekat dan manis.

Resipi

Bahan-bahan
 2 cawan gula pasir 
 1/2 cawan air 
 santan pekat (500gm)
 5 biji kuning telur 
 2 sudu besar. tepung kastard (bancuh dgn sedikit air)

Cara membuat
Gula dan air dicampurkan dan dipanaskan dengan api perlahan bagi menghasilkan gula hangus. Apabila gula menjadi kekuningan , masukkan santan pekat dah kacau sebentar hingga gula larut. Selepas itu biarkan adunan sehingga betul-betul sejuk.

Apabila adunan santan dan gula hangus tadi sudah betul-betul sejuk, masukkan kuning telur, tepung kastard dan daun pandan. Kacau di atas api yang sederhana hingga mendidih. Bila sejuk kaya akan menjadi pekat.

Resipi lain
Kaya digunakan dalam pencuci mulut seperti pada resipi pulut taitai atau pulut tekan, resipi gabungan pulut yang diwarnakan biru dengan ekstrak urang aring atau (bunga telang), dan pulut seri muka, pencuci mulut manis berwarna hijau dengan ekstrak pandan, digabungkan dengan pulut. untuk buat kuih seri kaya.

Lihat juga 
 Roti kaya bakar
Lepa (makanan)

Pautan luar
Kaya buat sendiri

Sapuan
Masakan Malaysia